als_Latn dik_Latn sag_Latn
Sicc kemi mësuar nga burime të brendshme të Agon Channel, dy simbolet e seksit në Itali, Sabrina Ferrilli dhe Belen Rodriguez, do të jenë pjesë e Agon Italia, që është në fazat e fundit të strukturimit. Sabrina Ferrilli do të prezantojë simotrën e emisionit "Kontrata" të Sonila Meccos në italisht. Ndërsa emri i argjentinases më të adhuruar nga italianet, Belen-it, i është bërë e ditur stafit të ngushtë nga pronari i Agon Media, Francesco Becchetti gjatë një feste për ditëlindjen e tij në San Tropez të Francës.
Aktorja dhe modelja Sabrina Ferilli konsiderohet si një nga gratë më seksi të ekranit italian. Së fundmi 50-vjecarja mori pjesë në filmin fitues të cmimit Oscar "Grande Bellezza"
Bellen Rodriguez e cila mbush 30 vjec në 20 shtator, është një nga personazhet publikë më të fotografuar dhe më të përfolur vitet e fundit në showbizin italian. Argjentinasja vlerësohet për sensualitetin e saj, format ideale dhe lirshmërine që ka në skenë. Ajo ka bashkëprezantuar Sanremon së bashku me ish-të dashurën e George Clooney, Elisabetta Canalis dhe është shumë aktive në rrjetet sociale, ku poston cdo ditë foto nga udhëtimet me familjen e saj.
Agon Channel ka më shumë se 1 vit televizion në Shqipëri dhe sondazhet profesionale tregojnë, që stacioni edhe pse i ri, ka nisur të figurojë në klasifikime. Pronari i saj, Becchetti, i cili e ka ngritur pasurinë nga riciklimi i plehërave, ka investuar miliona në ndërtimin e studiove dhe sjelljen e teknologjisë më të fundit për Agon Channel dhe sipas burimeve tona, ai është duke e zgjeruar biznesin e ri mediatik edhe në prodhim serialesh, për tregun italian.
Së fundmi, Becchetti ka blerë edhe një skuadër futbollit të vogël të Londrës, në Ligën 1 "Leyton Orient"
als_Latn als_Latn als_Latn als_Latn als_Latn